OpenLLM-France/wikimedia huggingface dataset:
# Ievgueni Anatólievitx Plótnikov

Ievgueni Anatólievitx Plótnikov (Krasnodar, 6 de setembre de 1972) és un exfutbolista rus, que ocupava plaça de porter.

## Trajectòria

Als 18 anys es va incorporar al Dínamo de Moscou. Va estar dues temporades combinant les actuacions entre el primer equip i el filial, fins a consolidar-se com a titular del Dínamo la temporada 92/93. En tres temporades, va jugar 73 partits amb el conjunt capitalí.
L'estiu de 1995 és fitxat per l'Albacete Balompié per jugar a la primera divisió espanyola, però es va vore a l'ombra de Marcos i Balaguer. No va debutar fins a la jornada 42, la darrera del campionat. Una data decisiva, l'Albacete es jugava la permanència i l'Atlètic de Madrid el títol de lliga. A les postres, els matalassers van guanyar per 2 a 0 i els manxecs van baixar a Segona Divisió.
En la categoria d'argent va romandre dos anys amb l'Albacete, sent en els dos suplent i disputant un total de set partits. A mitjans de la temporada 97/98 deixa la lliga espanyola i retorna al seu país, on militaria en equips com l'Arsenal Tula, de nou Dínamo de Moscou, Amkar i Sokol Sarasov. També va jugar al belorrús MTZ-RIPO i al kazakh Astana. Es va retirar el 2006 a les files del rus FK Reutov.
# Ierofei Khabàrov

Ierofei Khabàrov o Ierofei Pàvlovitx Khabàrov o Sviatitski (rus: Ерофей Павлович Хабаров (Святицкий) Yerofej Pavlovič Habarov (Svjatickij); el primer nom sovint s'escriu com Ярофей (Ierofei) en escrits contemporanis; 1603 – després de 1671), va ser un explorador rus de la regió de l'Amur durant la Conquesta russa de Sibèria. La ciutat russa de Khabàrovsk porta el seu nom.

## Primers anys

Ierofei Khabàrov va néixer a Veliki Ústiug i havia gestionat la sal a Solvitxegodsk per als Stróganov. El 1625, Khabarov s'embarcà des de Tobolsk a Mangazeia. Tres anys més tard arribà al riu Kheta (Península de Taimir). El 1632, Khabàrov fundà un assentament vora del riu Lena.

## Primera expedició 1649–50

El 1649 esdevingué el segon explorador rus en explorar l'Amur després de Vassili Poyarkov (1643–1646). Khabàrov intentà arribar a l'Amur a través del riu Vitim. A principi de 1650 arribà a la zona de l'Amur anomenada Daúria. El maig tornà a Iakutsk.

## Segona expedició 1650–53

Khabàrov arreplegà més cosacs i a la tardor de 1650 va fer quarters d'hivern al poble d'Albazino al nord de l'Amur. El juny de 1651 baixà pel riu Amur i arribà al desembocament del riu Sungari. Cap el 29 de setembre arribà a l'actual Khabarovsk i decidí hivernar-hi.
Per la crueltat que mostrà i la manca d'èxit militar Khabàrov va ser privat del seu rang i jutjat a Moscou però va ser perdonat amb la condició que tornés a Sibèria tanmateix no se sap si ho va arribar a fer i, des de 1858, ja no és citat en els registres oficials.

## Referències

* ↑ Bobrick, Benson. «5: The Black Dragon River». A: East of the Sun. Nova York: Poseidon Press, 1992, p. 81–85. ISBN 0-671-66755-6.
* ↑ Basil Dymytryshyn, 'Russia's Conquest of Siberia', 1985, volume one, document 75
* ↑ Грамата, данная из Якутска, для вручения ея, через Хабарова, Князю Богдою, после перваго возвращения Хабарова с Амура, в 1650 г. (A letter issued in Yakutsk to be handed by Khabarov to Prince Bogdoi, after Khabarov's first return from the Amur, in 1650) (rus)
* ↑ «ИСТОРИЧЕСКИЕ АКТЫ О ПОДВИГАХ ЕРОФЕЯ ХАБАРОВА, НА АМУРЕ, В 1649–1651 ГГ. (Historical acts concerning Yerofei Khabarov's Amur exploits in 1649-1651)». Syn Otechestva, 1C, 1840.
* ↑ Dymytryshyn, document 77
* ↑ Lincoln, 2007, p. 70.
* ↑ Dymytryshyn, document 81,

## Bibliografia

* Lincoln, W. Bruce. The Conquest of a Continent: Siberia and the Russians (en anglès). Cornell University Press, 2007. ISBN 9780801489228.
# Iermólovka (Krasnodar)

* Per a altres significats, vegeu «Iermólovka».
Iermólovka - Ермоловка (rus) - és un poble del krai de Krasnodar, a Rússia. Es troba a la vora dreta del riu Psou, que fa de frontera entre Rússia i Abkhàzia, a 28 km al sud-est de Sotxi i a 190 km al sud-est de Krasnodar, la capital.
Pertany al municipi de Níjniaia Xílovka.
# ISG Business School

ISG Business School és una escola de negocis europea amb seus a París, Nova York i Tòquio. Fundada l'any 1967. ISG se situa entre les escoles de negocis més ben valorades del món: el 2018 va ocupar la primer posició a la llista de les millors Títol de Grau de negocis francès publicada pel L'Étudiant. Els programes de l'escola compten amb una triple acreditació, a càrrec dels organismes ACBSP, CGE i UGEI. Per l'escola hi han passat més de 21.000 estudiants que després han ocupat llocs de responsabilitat en el món dels negocis i la política, com ara François Baroin (Ministre), Stéphane Courbit (CEO Endemol), Thomas Limberger (CEO General Electric) i xef protagonista Anne-Sophie Pic.

## Vegeu també

* Moda Domani Institute

## Referències

* ↑ (francès)Bachelor 2018 Arxivat 2018-03-17 a Wayback Machine.
* ↑ (francès)Écoles Arxivat 2018-03-17 a Wayback Machine.
* ↑ (anglès)Anne-Sophie Pic Arxivat 2018-03-17 a Wayback Machine.

## Enllaços externs

* ISG Business School - Lloc web oficial
# ITIL

Information Technology Infrastructure Library (Biblioteca d'Infraestructura de Tecnologies de la Informació), que normalment es coneix com a ITIL, és un marc de referència que descriu un conjunt pràctiques recomanades per a l'entrega de serveis de tecnologies de la informació i la comunicació (TIC) d'alta qualitat. L'ITIL descriu un conjunt de processos de gestió que poden ajudar les organitzacions a millorar tant amb l'entrega dels serveis com amb l'eficiència de les operacions de TIC. Aquests procediments són independents del proveïdor i han estat desenvolupats per servir com a guia que abasti tota infraestructura, desenvolupament i operacions de TIC.

## Referències

* ↑ IBM. A Management System for the Information Business. White Plains, Nueva York: IBM, 1980.
* ↑ Van Schaik, E. A. (1985). A Management system for the Information Business. Englewood Cliffs, NJ, Prentice-Hall, Inc. ISBN 0-13-549965-8

## Vegeu també

* Indicador clau de rendiment

## Enllaços externs

* ITIL-Gestió de Serveis TI Arxivat 2017-01-26 a Wayback Machine.
* IT Process Wiki - El Wiki de ITIL (castellà)
# ITU

ITU té els següents significats:
* Unió Internacional de Telecomunicacions, de l'anglès International Telecommunication Union
* Infecció del tracte urinari
* Institute for Transuranium Elements
# Iniciativa per Occitània

Iniciativa per Occitània és un laboratori polític, cultural i social que pretén avançar, per la seva reflexió i la seva acció, vers l'emancipació d'Occitània. Defensa el dret del poble occità a l'autodeterminació i a la independència. Es va fundar el 2008 a Montpeller i la seva seu és a Manòsca. Des de 2016 duu a terme una campanya reclamant l'occitanitat de tots els parçans occitans.
En 2013 va participar en la Via Catalana. En 2014 el seu representant Gerard Joan Barceló va comparèixer al Parlament de Catalunya amb relació a la Proposició de llei del règim especial de la Vall d'Aran. A les eleccions al Parlament Europeu del mateix any van donar suport la llista Occitània per una Euròpa dels Pòbles encapçalada per Martina Gros. En 2015 va donar suport a la creació a Rodés de l'Assemblea Nacional Occitana (ANÒC) amb Libertat, el Partit de la Nació Occitana, el CAOC i altres grups. En 2016 va engegar una campanya a través de les xarxes socials de recollida de signatures per salvar l'ensenyament de l'occità a les escoles de Manòsca, Aurenja i Castèuarnòs e Sant Auban, a la Provença. També va demanar públicament un aclariment al Partit de la Nació Occitana a causa d'uns articles de caràcter islamòfob al seu òrgan Lo Lugar.

## Referències

* ↑ «Iniciativa per Occitània». Journal officiel de la République française (Lois & décrets). Direction de l'information légale et administrative. [Consulta: 29 juliol 2018].
* ↑ Iniciativa per Occitània a començat una campanha per revendicar l'occitanitat de totes los parçans del país, jornalet.com, 28 de novembre de 2016
* ↑ Iniciativa Per Occitània a la (FR à la, IT alla) Via Catalana! Arxivat 2018-08-03 a Wayback Machine., al bloc d'IpO, amb fotografies dels participants
* ↑ Vídeo de la compareixença a parlament.cat
* ↑ Europèas: sosten a la lista “Occitània per una Euròpa dels Pòbles” Arxivat 2018-07-29 a Wayback Machine. al bloc d'Iniciativa
* ↑ L'Assemblea Nacional Occitana pren forma avui a Rodés, Vilaweb, 26 de juliol de 2015
* ↑ Sauvem l'ensenhament dau provençau! / Sauvons l'enseignement du provençal petició a change.org patrocinada per IpO
* ↑ Iniciativa per Occitània demanda públicament una clarificacion al PNO, jornalet.com, gener de 2016

## Enllaços externs

* Bloc d'Iniciativa per Occitània Arxivat 2008-12-24 a Wayback Machine.
# President de Tanzània

El president de la República Unida de Tanzània (suahili: Rais wa Jamhuri ya Muungano wa Tanzania) és el cap d'Estat i el cap de govern de Tanzània. El president dirigeix el poder executiu del Govern de Tanzània i és el comandant en cap de les forces armades.
El càrrec va ser creat en 1964 amb la unió de Tanganica i Zanzíbar. El càrrec de President de Tanzània va substituir al de President de Tanganika i el càrrec de Vicepresident al de President de Zanzíbar, exercint tots dos càrrecs el Vicepresident. El president és triat per l'Assemblea Nacional per a un mandat de cinc anys. La residència oficial del president és Ikulu.
Després de la mort de John Magufuli, el 17 de març de 2021, la vice presidenta Samia Suluhu va s'encarregar el seu càrrec does dies més tard. És la primer presidenta de Tanzània.

## Llista de presidents

| Nº | Nom | Inici | Fi | Duració | Partit |
| 1 | Julius Nyerere | 29 d'octubre de 1964 | 5 de novembre de 1985 | 21 anys, 4 dies | Unió Nacional Africana de Tanganyika (TANU) (1964–1977) Chama Cha Mapinduzi (CCM) (1977–1985) |
| 2 | Ali Hassan Mwinyi | 5 de novembre de 1985 | 23 de novembre de 1995 | 10 anys, 18 dies | Chama Cha Mapinduzi (CCM) |
| 3 | Benjamin Mkapa | 23 de novembre de 1995 | 21 de desembre de 2005 | 10 anys, 28 dies | Chama Cha Mapinduzi (CCM) |
| 4 | Jakaya Kikwete | 21 de desembre de 2005 | 5 de novembre de 2015 | 9 anys, 319 dies | Chama Cha Mapinduzi (CCM) |
| 5 | John Magufuli | 5 de novembre de 2015 | 17 de març de 2021 | 5 anys, 132 dies | Chama Cha Mapinduzi (CCM) |
| 6 | Samia Suluhu | 19 de març de 2021 | Actual | | Chama Cha Mapinduzi (CCM) |

## Vegeu també

* Tanzània
* Primer Ministre de Tanzània
* Primer Ministre de Tanzània

## Referències

* ↑ wa Simbiye, Finnigan «PM scoffs at super salary rumour». Daily News (Tanzania) [Dodoma], 06-12-2013 [Consulta: 17 desembre 2013]. Arxivat 17 de desembre 2013 a Wayback Machine. «Còpia arxivada». Arxivat de l'original el 2013-12-17. [Consulta: 27 agost 2020].
* ↑ «Tanzania National Website». Arxivat de l'original el 13 novembre 2013. [Consulta: 16 novembre 2010].
* ↑ Ebby Shaban, Bethlehem Feleke. «Tanzania swears in Samia Suluhu Hassan as first female president» (en anglès). cnn.com. [Consulta: 20 març 2021].
# Posició de Sims

La posició de Sims, pel nom del ginecòleg J. Marion Sims, s'utilitza normalment per a l'examen anorectal, tractaments i ènemes. Es realitza tenint una pacient ajagut sobre el seu costat esquerre, amb l'extremitat inferior dreta estirada i l'esquerra encongida.

## Referències

* ↑ «Patient positioning : Sim's position». MoonDragon. Arxivat de l'original el 25 agost 2012. [Consulta: 27 agost 2012].
* ↑ «Sim's position : Definition». The Free Medical Dictionary. [Consulta: 27 agost 2012].
# Posició del trípode

La posició del trípode és una postura física sovint adoptada per les persones que experimenten dificultat respiratòria (com pacients de malaltia pulmonar obstructiva crònica) o que estan senzillament sense alè (com una persona que acaba de fer un esprint). En la posició del trípode, la persona s'inclina cap endavant i recolzant la part superior del cos amb les mans als genolls o en una altra superfície. Entre els professionals mèdics, un pacient que adopta aquesta posició es considera indicatiu que el pacient pot tenir una afecció respiratòria. Quan hi ha dolor al pit sense tenir una respiració accelerada, la posició del trípode pot indicar pericarditis aguda.
Es creu que aquesta posició optimitza la mecànica de respiració per aprofitar els músculs accessoris del coll i pit superior per aconseguir més aire per als pulmons. Segons Schwartzstein i Parker, "amb la posició dels braços assegurats, la contracció dels pectorals produeix una elevació de la paret anterior del tòrax."
Tanmateix, un estudi indi del 2007 sobre la posició del trípode en pacients de MPOC apuntava que no havia cap efecte útil significatiu, la qual cosa deixa obert l'estudi d'aquesta reacció instintiva.

## Referències

* 1 2 Examination of Musculoskeletal Injuries, by Sandra J. Shultz, Peggy A. Houglum, David H. Perrin
* 1 2 http://medind.nic.in/iae/t09/i2/iaet09i2p83.pdf Arxivat 2016-06-16 a Wayback Machine., Effect of Tripod Position on Objective Parameters of Respiratory Function in Stable Chronic Obstructive Pulmonary Disease; S.P. Bhatt1, R. Guleria1, T.K. Luqman-Arafath1, A.K. Gupta2, A. Mohan1, S. Nanda1 and J.C. Stoltzfus3
* ↑ http://www.free-ed.net/sweethaven/MedTech/Vitals/default.asp?iNum=0401 SweetHaven Publishing Services, Taking Vital Signs
* ↑ https://meded.ucsd.edu/clinicalimg/thorax_tripod.htm UCSD Catalog of Clinical Images
* ↑ Respiratory Physiology: a Clinical Approach, by Richard M. Schwartzstein and Michael J. Parker; Lippincott Williams & Wilkins (August 12, 2005)
# Poliàrnie Zori

Poliàrnie Zori (en rus Полярные Зори) és una ciutat de l'óblast de Múrmansk, a Rússia. Es troba a la vora del riu Niva, entre els llacs Ímandra i Pinozero, a la península de Kola. És a 25 km al nord de Kandalakxa, a 180 km al sud de Múrmansk i a 1.320 km al nord de Moscou.
Es fundà el 1968 per allotjar el personal de la central nuclear de Kola. Rebé l'estatus d'entitat urbana el 1973 i el de ciutat el 1991.

## Referències

* ↑ Distàncies a vol d'ocell o distàncies ortodròmiques.

## Enllaços externs

* (rus) Informació sobre Poliàrnie Zori
* (rus) Mapes topogràfics
# Polsador d'alarma

El polsador d'alarma és un dispositiu que permet l'activació manual d'una alarma. Forma part d'un sistema de detecció i alarma d’incendi. L'activació del polsador envia un senyal a la central de control del sistema, on hi ha d'haver vigilància permanent.

## Característiques

A Espanya, s'han d'ajustar a la norma UNE-EN 54-11:2001/A1:2007. Sistemes de detecció i alarma d'incendis. Part 11: Polsadors manuals d'alarma, i al Reglament d'instal·lacions de protecció contra incendis, que fixa les següents condicions per als polsadors d'alarma:
* Han de portar el marcatge CE, de conformitat amb la norma EN 54-11.
* S’han de situar de manera que la distància màxima a recórrer, des de qualsevol punt que s'hagi de considerar com a origen d'evacuació fins a un polsador, no superi els 25m.
* Els polsadors s'han de situar de manera que la part superior del dispositiu quedi a una altura entre 80cm i 120cm.
* Han d’estar senyalitzats amb un sistema de senyalització luminiscent, que ha de complir la norma UNE 23033-1.

## Revisions

Anualment s'han de revisar els polsador d'alarma per personal especialitzat del fabricant, o instal·lador de l'equip o sistema, o per personal de l'empresa de manteniment autoritzada.

## Referències

* ↑ Diccionari de bombers. Barcelona: Termcat. Ganeralitat de Catalunya, novembre 1995. ISBN 84-393-3689-6.
* 1 2 «Reglament d'instal·lacions de protecció contra incendis». BOE. Ministeri d'Economia, Indústria i Competitivitat, 12-06-2017.
* 1 2 «NTP 680: Extinció d'incendis: Pla de revisió d'equips» (en castellà). Institut Nacional de Seguretat i Higiene en el Treball, 2004.
* ↑ «UNE-EN 54-11:2001/A1:2007» (en castellà). AENOR, 19-12-2007.
# Pols de cova

La pols de cova és un espeleotema constituït per grans cristal·lins de dimensions entre el 10 i els 50 μm i poden formar-se per diversos mecanismes. Aquest espeleotema pot estar associat amb dipòsits de guano de ratapinyada en coves seques. Els cristalls de guix o altres minerals de fosfat de derivats del guano graviten al voltant de la part superior del dipòsit per acció capil·lar. Aquesta pols és molt fràgil.

## Referències

* ↑ Hill, C.A.; Forti, P. Cave Minerals of the World. National Speleological Society, 1997. ISBN 9781879961074.
* ↑ Moyes, H. The Sacred Landscape as a Political Resource: A Case Study of Ancient Maya Cave Use at Chechem Ha Cave, Belize, Central America. ProQuest, 2006. ISBN 9780542777257 [Consulta: 10 maig 2015].
# Propagació d'abast visual

La propagació d'abast visual o de línia de visió es refereix a la radiació electromagnètica en línia recta (o la propagació d'ones acústiques). La transmissió electromagnètica inclou les emissions de llum que es propaguen en línia recta. Els raigs o ones poden ser difractats, refractats, reflectits o absorbits per l'atmosfera i els obstacles materials i, en general no poden viatjar sobre l'horitzó o darrere d'obstacles.
Línia de visió és també un enllaç de ràdio que ha de tenir visibilitat directa entre antenes, per la qual cosa no ha d'haver obstacle entre ambdues. També s'utilitza a vegades la seva denominació en anglès, Line of Sight , o el seu acrònim LOS.
Els radioenllaços de VHF (fins a 300 MHz) i de UHF (fins a 900 MHz) presenten major tolerància a obstacles de manera que poden ser enllaços NLOS. En els radioenllaços de microones, que funcionen a freqüències superiors a 900 MHz, no és possible tenir un enllaç estable i de bon comportament si hi ha obstacles entre antena receptora i antena transmissora en la seva zona de Fresnel.
De forma general, es pot dir que la tolerància a la presència d'obstacles en la línia de vista, entre l'antena emissora i receptora, disminueix amb l'augment de la freqüència de l'enllaç de ràdio.
En una comunicació digital com Wifi, els enllaços han de transportar una gran quantitat de dades (kbps/s), per la qual cosa necessiten una amplada de banda elevat, fet que suposa una major freqüència de la portadora de ràdio (2,4 GHz o 5,8 GHz). Per això, en aquestes tecnologies és molt important considerar l'existència de LOS.

## Vegeu també

* NLOS
* Wifi
# Prooedema

Prooedema és un gènere monotípic d'arnes de la família Crambidae descrit per George Hampson el 1896. La seva única espècie, Prooedema inscisalis, descrita per Francis Walker el 1865, es troba a l'Índia, Xina, Indonèsia, Filipines, Papua Nova Guinea i Austràlia, on s'ha registrat al Territori del Nord i a Queensland.
L'envergadura és d'aproximadament 30 mm. Les ales anteriors són de color groc amb dos semicercles marrons al marge interior. Les ales posteriors són de color marró i es decoloren a la base.

## Referències

* ↑ «GlobIZ search». Global Information System on Pyraloidea. [Consulta: 31 març 2019].
* ↑ Pitkin, Brian; Jenkins, Paul. «Prooedema Hampson, 1896» (en anglès). Butterflies and Moths of the World. Londres: Natural History Museum, 05-11-2004.
* ↑ "Taxonomy Browser: Prooedema inscisalis". Barcode of Life Data System.
* ↑ Herbison-Evans, Don; Crossley, Stella. «Prooedema inscisalis (Walker, 1866)» (en anglès). Australian Caterpillars and their Butterflies and Moths, 19-11-2016.
# Pou del Celestino

El Pou del Celestino és una obra de Prades (Baix Camp) inclosa a l'Inventari del Patrimoni Arquitectònic de Catalunya.

## Descripció

Restes d'un pou de gel situat al pla del Celestino. Gairebé no se'n conserva res, tot i que dels tres pous que hi ha a la zona (Dineral, Celestino i Mas del Pagès) és el que es troba més preservat. Té una planta circular de 8 metres de diàmetre. En resten parts dels murs -de pedra escairada-, amb l'arrancada d'un arc. Es troba parcialment cobert de vegetació.

## Història

Documents del 1607, 1671 i 1682 esmenten "la neu de Prades", sense concretar si es refereixen a aquest o a altres pous que es troben a la vora de la vila de Prades, com el del Dineral.

## Referències

* 1 2 «Pou del Celestino». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Pou del Jutjat

El Pou del Jutjat és una obra barroca de Cervera (Segarra) protegida com a Bé Cultural d'Interès Local.

## Descripció

Pou de la cisterna de l'antic edifici de l'estudi vell on actualment hi ha els nous jutjats, tot i que per les seves característiques de cisterna setcentista podem afirmar que devia formar part de les obres que esdevingueren el col·legi major de la Santa Creu per a estudiants pobres. El pou és de base quadrada, de totxo massís vist amb una cantonada de pedra que enllaça amb un arc de mig punt (ara tapiat) que aguantava la passarel·la d'accés del pou. Aquest és de pedra, de planta octogonal acabat amb una cornisa de motllures també de pedra. La part de dalt és oberta i protegida per un element amb xarxa metàl·lica.

## Referències

* ↑ «Pou del Jutjat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Premis Ondas 1986

Els Premis Ondas 1986 van ser la trenta-tresena edició dels Premis Ondas, atorgats el 1986. Foren els primers premis atorgats després de la fusió amb el Grupo Prisa. En aquesta edició es diferencien les categories: Premis Nacionals de ràdio o televisió, internacionals i iberoamericans de ràdio i internacionals de televisió.

## Nacionals de ràdio

* Magín González Rubio, Magín Revillo de RNE
* Marcelino Rodríguez de Castro de Radio Minuto
* Equip realitzador del programa Especial "Referèndum OTAN" de la cadena SER.
* José María García d'Antena 3
* Serveis Informatius de Radio Pontevedra

## Nacionals de televisió

* La bola de cristal de TVE
* Manuel Romero Canela, cap del grup operatiu de la UER
* Àngel Casas, Pel programa Àngel Casas Show de TV3
* Mercedes Milá, Pel programa Jueves a Jueves de TVE
* Joaquim Maria Puyal, pel programa Vostè jutja de TV3

## Internacionals de ràdio

* Dodsejleren: Libanon, DR (Dinamarca)
* Brunch, UKIB/Capital Radio
* Pido la palabra, cadena SER
* Recha Freier, ARD/SFB
* Protagonistas, Cadena COPE

## Internacionals de televisió

* Informe semanal, Colombia bajo el volcán, TVE
* Vinger aan de Pols: Beenmergtransplantatie Anjo, NOS/AVRO
* Otros Pueblos: Piel de toro, TVE
* Sexy Folies, Antenne 2
* Tenda dos Milagres, TVG

## Hispanoamericans de ràdio i televisió

* Héctor Ponsdoménech, Venevisión de Venezuela
* Raúl Salmón, Radio Nueva América de Bolivia
* RCN Radio Cadena Nacional de Colombia
* Cámara Nacional de la Industria de Radio y Televisión de Mèxic

## Referències

* ↑ Destacados profesionales, galardonados con los Ondas 86, que concede la cadena SER, El País, 7 de novembre de 1986

## Enllaços externs

* Pàgina web oficial dels Premis Ondas Arxivat 2019-05-06 a Wayback Machine.
# Bøsdalafossur

Bøsdalafossur és una cascada situada a l'illa de Vágar de les IIles Fèroe. Amb una caiguda de 30 metres, flueix del llac Sørvágsvatn i vessa les seves aigües directament a l'oceà Atlàntic.
Per arribar a la Bøsdalafossur, cal caminar 3 quilòmetres des del poble de Miðvágur, en una ruta sense gaires desnivells. Al voltant de la cascada hi ha els imponents penya-segats de Geituskorardrangur i de Trælanípan, que marquen els límits del llac Sørvágsvatn. La cascada es troba a la mateixa illa on hi ha l'aeroport de Vagar. La caminada vers la cascada de Bøsdalafossur comença a tan sols 5 quilòmetres del mateix l'aeroport.

## Referències

* ↑ Proctor, 2016, p. 92.
* ↑ «Bøsdalafossur waterfall» (en anglès). Guide to Faroe Islands. [Consulta: 10 juliol 2019].

## Vegeu també

* Llista de cascades.

## Bibliografia

* Proctor, James. Faroe Islands (en anglès). Bradt Travel Guides, 2016. ISBN 978-1-78477-013-6.